Tameɣbunt n Lidya tḥulfa imiren amzun akken i tikkelt tamazwarut ara d -teffeɣ ɣer berra ulama ddeq-s aya segmi tettidir deg LPari maca ur tessin acemma, imiren kan i tḥulfa belli baba-s ur yenherew ara deg-s akken ad as- yemmel imḍiqen meqqran n Lpari mačči am ayetma-s itt-yesnen am lğib –nsen. Tilmezyin teddunt deg ubrid-nsent, simmel ttazent ɣer zdat Kristin tettamel-as imukan s telqay dɣa tenṭeq Lidya ɣer Kristin: -Tezriḑ a Kristin sԑiɣ tmentac n yiseggasen di leԑmer-iw mazal-iyi ar tura ur ssineɣ ara Paris yerna dagi i luleɣ ssneɣ ḥaca kartyi dgi id kkreɣ d “Trocadéro” ttruḥuɣ ɣur-s deg ussan n usta3fu nekk d twacult-iw.